8 ຄົນເສຍຊີວິດ ຍ້ອນໄຟໄໝ້ ເຮືອຂ້າມຟາກທີ່ອິນໂດເນເຊຍ
ພວກເຄາະຮ້າຍເສຍຊີວິດ ຍ້ອນແລ່ນຢຽບກັນຕາຍ ຂະນະທີ່ພະຍາຍາມໜີ ອອກຈາກເຮືອຂ້າມຟາກ ທີ່ເກີດໄຟໄໝ້.
ປະຊາຊົນ 8 ຄົນເສຍຊີວິດ ຫລັງຈາກແລ່ນຢຽບກັນໃນເຮືອຂ້າມຟາກລໍານຶ່ງທີ່ຈອດຢູ່ໃນ ທ່າເຮືອຂອງອິນໂດເນເຊຍ ໂສກນາຕະກໍາດັ່ງກ່າວໄດ້ເກີດຂຶ້ນໃນວັນພຸດມື້ນີ້ ເວລາລົດ ບັນທຸກຄັນນຶ່ງເກີດໄຟໄໝ້ຢູ່ໃນເຮືອຂ້າມຟາກ ແລະພວກຄົນໂດຍສານໃນເຮືອທີ່ຕື່ນຕົກ ໃຈແລະຢ້ານກົວ ພາກັນພະຍາຍາມຫາທາງຫລົບໜີອອກຈາກເຮືອລໍານີ້ ບັນດາເຈົ້າໜ້າທີ່ກ່າວວ່າ ພວກຄົນໂດຍສານ 8 ຄົນໄດ້ພາກັນແລ່ນຢຽບກັນຕາຍແລະອີກ ຫລາຍສິບຄົນໄດ້ຮັບບາດເຈັບ ເຮືອຂ້າມຟາກລໍານີ້ໄດ້ຈອດຢູ່ທີ່ທ່າເຮືອ Tanjung Perak ໃນນະ ຄອນຫລວງ Suraba ya ຂອງແຂວງ Java ຕາເວັນອອກຂອງອິນໂດເນເຊຍ ຊຶ່ງມີໝາຍກໍານົດທີ່ຈະສົ່ງພວກ ຄົນໂດຍສານໄປຍັງເມືອງ Banjarmasin ທີ່ເກາະ Borneo ນັ້ນ ອຸບັດເຫດເຮືອຂ້າມຟາກ ຖືເປັນຂອງທໍາມະດາໃນອິນໂດເນເຊຍ ເນື່ອງຈາກບໍ່ມີມາດຕະ ຖານທາງຄວາມປອດໄພທີ່ດີ ຢູ່ໃນເຮືອ